Sæludagar fóru vel fram þrátt fyrir rok á köflum Mikil stemning var á Sæludögum í Vatnaskógi sem fram fóru um helgina . Yfir 1000 manns tóku þátt í dagskránni . Óvenju hvasst var í Vatnaskógi að þessu sinni en það kom ekki komið að sök þar sem allir stærstu dagskrárliðir hátíðarinnar fóru fram á sviðinu inni í íþróttahúsinu . Dagskrá á vatninu féll þó að mestu niður sökum öldugangs . Engu að síður var þátttaka utanhúss með miklum ágætum og margir tóku þátt í knattspyrnu á íþróttavellinum , í kassabílarallýi og nær öll börnin á svæðinu nutu hoppukastalanna . Góð þátttaka og stemning var á fjölskylduguðsþjónustu á sunnudag og húsfyllir var í íþróttahúsinu á tónleikum á laugardag þar sem Pétur Ben , Bogomil Font , Anna Kristín Guðmundsdóttir , Sigurður Ingimarsson og Rannvá Ólsen fóru á kostum . Á sunnudag fór fram hæfileikakeppni barnanna þar sem tæplega 50 atriði voru skráð til leiks . Á skógarmannakvöldvökunni á sunnudag kom Björgvin Franz Gíslason fram og skemmti gestum Sæladaga .